ՀԻՄՆԱՎՈՐՈՒՄ
«Հայաստանի Հանրապետության կառավարության 2007 թվականի հուլիսի 19-ի N 816-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման վերաբերյալ

1. Ընթացիկ իրավիճակը և իրավական ակտի ընդունման անհրաժեշտությունը․ 
«Հայաստանի Հանրապետության կառավարության 2007 թվականի հուլիսի 19-ի N 816-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունման անհրաժեշտությունը պայմանավորված է ՀՀ կառավարության 2007 թվականի հուլիսի 19-ի N 816-Ն որոշմամբ նախատեսված՝ տրանսպորտային միջոցների հաշվառման մեծ պահանջարկ ունեցող համարանիշերի չափորոշիչներում նոր տառերի և թվերի համադրություններ սահմանելու անհրաժեշտությամբ։
ՀՀ կառավարության 2023 թվականի դեկտեմբերի 14-ի N 2205-Ն որոշման 1-ին և 2-րդ հավելվածներով սահմանվել են ֆիզիկական և իրավաբանական անձանց տրանսպորտային միջոցների հաշվառման առանձնահատուկ պահանջարկ ունեցող համարանիշերի չափորոշիչները։ Միաժամանակ, ՀՀ կառավարության 2026 թվականի մայիսի 27-ի N 759-Ն որոշմամբ փոփոխություններ են կատարվել ՀՀ կառավարության 2007 թվականի հուլիսի 19-ի N 816-Ն որոշմամբ սահմանված՝ տրանսպորտային միջոցների հաշվառման մեծ պահանջարկ ունեցող համարանիշերի չափորոշիչներում։ Մասնավորապես, նշված որոշմամբ սահմանված չափորոշիչներում ներառվել են «0» թվերի, ինչպես նաև մեկ կամ մի քանի նույն թվերի և նույն կամ տարբեր լատինական տառերի համադրություններ պարունակող համարանիշերի ձևաչափեր, սակայն որոշ համադրություններ դուրս են մնացել սահմանված չափորոշիչներից։
Այս կապակցությամբ քաղաքացիներից ստացված դիմումների, ինչպես նաև ՀՀ ներքին գործերի նախարարության կողմից իրականացված ուսումնասիրությունների արդյունքում պարզվել է, որ առկա է քաղաքացիների հետաքրքրվածություն հաշվառման մեծ պահանջարկ ունեցող համարանիշերի չափորոշիչներում 2026 թվականին լրացված համադրություններին կառուցվածքով և տեսքով մոտ համարանիշերի նկատմամբ՝ դրանց առաջնահերթ օգտագործման իրավունքն առանց աճուրդի ձեռք բերելու հնարավորության առումով։
Միաժամանակ, Նախագծով նախատեսվում է ներառել նաև «XYZ» թվերի համադրությամբ համարանիշերի ձևաչափը՝ հաշվի առնելով քաղաքացիների հետաքրքրվածությունը նման համարանիշերի նկատմամբ և ապահովելով մեծ պահանջարկ ունեցող համարանիշերի համադրությունների ամբողջականությունը։
Հաշվի առնելով վերոգրյալը՝ Նախագծով առաջարկվում է փոփոխություններ կատարել ՀՀ կառավարության 2007 թվականի հուլիսի 19-ի N 816-Ն որոշմամբ սահմանված՝ տրանսպորտային միջոցների հաշվառման մեծ պահանջարկ ունեցող համարանիշերի չափորոշիչներում՝ ներառելով համապատասխան համարանիշերի լրացուցիչ համադրություններ։

2․ Կարգավորման նպատակը և բնույթը․ 
Նախագծով առաջարկվում է մեծ պահանջարկ ունեցող համարանիշերի գործող չափորոշիչներով չնախատեսված, բայց դրանց նման համադրությունները (այդ թվում՝ «XYZ» թվերի համադրությունը) ներառել ՀՀ կառավարության 2007 թվականի հուլիսի 19-ի N 816-Ն որոշմամբ սահմանված՝ տրանսպորտային միջոցների հաշվառման մեծ պահանջարկ ունեցող համարանիշերի չափորոշիչներում՝ դրանց շրջանակի ամբողջականությունն ապահովելու նպատակով։

3. Ակնկալվող արդյունքը.
Նախագծի ընդունմամբ ակնկալվում է փոփոխել տրանսպորտային միջոցների հաշվառման մեծ պահանջարկ ունեցող համարանիշերի չափորոշիչները՝ ներառելով համապատասխան լրացուցիչ համադրություններ, այդ թվում՝ «XYZ» թվերի համադրությունը։ 
Արդյունքում, կընդլայնվի քաղաքացիներին առանց աճուրդի տրամադրվող մեծ պահանջարկ ունեցող համարանիշերի շրջանակը, ինչպես նաև կապահովվի տրանսպորտային միջոցների հաշվառման համարանիշերի նախատեսվող համադրությունների ամբողջականությունը։

4. Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է ՀՀ ներքին գործերի նախարարության կողմից:

5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները․ 
Նախագծի ընդունմամբ ակնկալվում է պետական բյուջեում եկամուտների էական ավելացում, սակայն այս փուլում հնարավոր չէ կանխատեսել այդ չափը, քանի որ տրանսպորտային միջոցների հաշվառման մեծ պահանջարկ ունեցող համարանիշների արժեքներն ըստ չափորոշիչների սահմանված են ՀՀ ներքին գործերի նախարարի 2024 թվականի փետրվարի 16-ի թիվ 2-Ն հրամանով, որը նախագծի ընդունման դեպքում կլրամշակվի։ 
Նախագծի ընդունման արդյունքում ձևավորվելիք պետական բյուջեի լրացուցիչ եկամուտները կուղղվեն ՀՀ ներքին գործերի նախարարության կարիքների համար։ Նշված միջոցները կարող են ուղղվել, մասնավորապես, ՀՀ ներքին գործերի նախարարությանը վերաբերելի ռազմավարական փաստաթղթերից ածանցվող գործողությունների պատշաճ իրականացմանը, այդ թվում՝ նախարարության կարողությունների զարգացմանը, տեխնիկական վերազինմանը, թվայնացման գործընթացների խթանմանը, ծառայությունների մատուցման արդյունավետության բարձրացմանը, ինչպես նաև՝ հանրային անվտանգության ապահովմանն ուղղված ծրագրերի իրականացմանը։
Այսպիսով, նախագծի ընդունումը ոչ միայն կնպաստի պետական բյուջեի եկամուտների աճին, այլև՝ կապահովի ներքին գործերի ոլորտում ռազմավարական առաջնահերթությունների առավել արդյունավետ իրականացումը 2026 թվականի ընթացքում։

6. Կապը ռազմավարական փաստաթղթերի հետ. 
Նախագծի ընդունումը բխում է Հայաստանի վերափոխման ռազմավարություն 2050՝ Մեգանպատակ 03-ից՝ «Արդյունավետ և հաշվետու կառավարում»։


ՀՀ ներքին գործերի նախարարություն


